Kusukela nga-1994, ngekuhambisa nekungeniswa nekuciniswa kwelisiko lemalungelo ebantfu, kancane kancane kuyesukwa ekugcileni etinchubeni tebulungiswa tekuphindzisela ngesihluku, kuyiwa kuleto leTakhako (leTivuselela Similo). Lokungumgogodla walombono waloBulungiswa Lobakhako/ Lobuvuselela Similo kubona bugebengu njengentfo lengetulu kwelicala lelentiwe kuhulumende, kepha nanjengekulimala nemonakalo lowentiwe kulomunye umuntfu (lowo logetjengiwe/lohlukubetekile). Loku kuhambisana nembono weBuciko baVelonkhe weKulwa neBugebengu wenchubo yetebulungiswa lomiselwe kumhlukubetwa. Umgomo lohlosiwe ekugcineni kuhlomisa umhlukubetwa emandla ngekutsi kuhlangabetwane netidzingo takhe, kungaba nguletiphatsekako nobe tengcondvo-miva.